Екатеринбург

Екатеринбург () нь Оросын Холбооны Улсын Свердловск мужийн засаг захиргааны төв хот юм.  Хот бол Уралын Холбооны тойргийн төв. ОХУ-ын дөрөв дэх хамгийн хүн олонтой хот; хүн ам нь 2009 оны байдлаар 1 372 800.

Хот 1723 онд Орос хаан Пётрын зарлигаар байгуулагдсан. "Азийн цонх" ч гэж нэрлэгдэж байв.

Их Оросын аж үйлдвэрийн төвүүдийн нэг Екатеринбургт төмөрлөг боловсруулах, багаж, хэвлэлийн, хүнсний үйлдвэрүүд бий.

 Дээд боловсрол 
Хотод Уралын Холбооны их сургууль, Уралын улсын уул уурхайн дээд сургууль, Екатеринбургийн цэргийн дээд сургууль, Уралын улсын анагаах ухааны академи, Уралын Улсын хөдөө аж ахуйн академи, мөн олон бусад дээд их сургууль байдаг. Эдгээр сургуульд Европ, Азийн гадаад оюутнуудыг оролцуулаад ойролцоогоор 100000 оюутан суралцдаг ба хамгийн ихдээ Уралын Холбооны их сургуульд одоогоор 57000 оюутан сурж байна. Монголчууд энэ хотод 1960, 70-аад онд маш ихээр сурж байсан ба Б.Жигжид, /дэд бvтцийн сайд асан/, Ц.Цэнгэл /ЗТАЖ-ын сайд асан, Зандаахүүгийн Энхболд, Г.Мөнхбаяр /хотын мэр/, Бадарч /ШУТИС-ын ректор асан/, Энхбат /Ногоон нам/ нар болон Эрдэнэт, ТЭЦ-н ихэнх инженерүүд Уралд суралцаж төгсчээ. Нийт дүнгээр ойролцоогоор 1300-аад монгол оюутнууд төгссөн байна. 
2011 оноос эхэлж Суворовын нэрэмжит цэргийн сургуульд монгол сонсогч нар сурч эхэлсэн.

Екатеринбургт 2009 оноос Монгол Улсын консул ажиллаж байгаа.

 Зам тээвэр 
Екатеринбургийн метро нь 2012 оны байдлаар 1 шугам, 9 өртөөтэй. Мөн төмөр замын 2 өртөө тус хотод бий. Трамвай, троллейбуснууд нийтийн тээвэрт үйлчилдэг.

Екатеринбург хотод "Кольцово" нисэх онгоцны буудал бий.

 Зургийн цомог 

 Цаг агаар 

 Эгч дүү хотууд 
 , Вупперталь
 , Гуанчжоу
 , Сан Хосе
 , Могилёв
 , Ферентино
 , Пловдив

 Цахим холбоос 

 Jekaterinburg Online
 Ural Online

 Эшлэл 

Ангилал:Азийн суурин

Ангилал:Оросын холбооны мужийн нийслэл
Ангилал:Оросын их сургуулийн хот
Ангилал:Оросын хот
Ангилал:Свердловск мужийн суурин
Ангилал:Саятан хот
Ангилал:1723 онд байгуулагдсан